Rijeka, 28. listopada 2020.g.

**POZIV NA KONFERENCIJU ZA MEDIJE**

**NAJAVA IZLOŽBE *RE-START EXPERIENCE***

**U četvrtak, 29. listopada 2020.g. u 10.00 sati u OKC-u Palach** (Kružna 8, Rijeka) **održat će se konferencija za medije na kojoj će biti najavljena umjetnička izložba *Re-Start Experience*, koju u Galeriji SKC otvara španjolski kustoski kolektiv SOMAMA, u okviru programa Rijeke 2020 – Europske prijestolnice kulture.**

**Na konferenciji za medije govorit će:**

* **Bernard Koludrović**, savjetnik za programe RIJEKE 2020
* **Sofia Cartuccia**, kustosica programa, SOMAMA
* **Mara Florean**, kustosica programa, SOMAMA
* **Marianne Schädler**, kustosica programa, SOMAMA
* **Milan Zagorac**, ekspert za korisničku podršku KD Čistoća

Umjetnička izložba *Re-Start Experience* otvara se u Galeriji SKC u subotu, 31. listopada 2020.g. u 19.00 sati. Izložba će biti otvorena svakodnevno do 13. studenog od 15 do 20 sati, uz slobodan ulaz.

Radovima inspiriranim idejama doma, supermarketa, šume i mora na izložbi će se predstaviti **mlade umjetnice i umjetnici Ivana Barić, Lea Čepić, Josip Knežević, Ana Maria Maravić, Lucija Marin, Nicol Načinović, Anna Orbanić, Sara Orbanić, Goran Pavić i Veronika Šindilj**. Propitujući suvremene probleme okoliša, niz instalacija **naglašavat će ulogu otpada i konzumerizma te načina na koji pojedinačne navike imaju utjecaja na dobrobit okoliša**.

Za vrijeme vrijeme trajanja, posjetitelji izložbe *Re-Start Experience* moći će sudjelovati u **interaktivnim edukativnim aktivnostima** koje će ih voditi kroz 7 tipova plastike, a u konačnici će rješavanjem zagonetki moći sudjelovati u dovršetku jedne od sudioničkih instalacija.

Program se razvio kroz suradnju kustoskog kolektiva **SOMAMA**, studentica i studenata te alumnija **Akademije primjenjenih umjetnosti u Rijeci**, uz veliku podršku **KD-a Čistoća**, a koncept koji povezuje umjetnost, okolišni aktivizam i uključivanje publike potpisuju osnivačice kolektiva **Sofia Cartuccia, Mara Florean i Marianne Schädler**.

SOMAMA je udruga na području kulture registrirana u Barceloni te je posvećena promoviranju održivosti okolišta te uključivanja lokalne zajednice u umjetničke projekte posvećene aktualnim društvenim pitanjima.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42